**П Р О Т О К О Л**

№ 16

На 26 октомври 2019 г. се проведе заседание на Общинската избирателна комисия Опан, при следния

Д Н Е В Е Н Р Е Д:

1.Решение за публикуване на упълномощени представители на ПП ВМРО – БНД в изборите за общински съветници и за кметове на 27.10.2019 г. в община Опна

2. Замяна на членове на СИК , предложени от ПП ВОЛЯ в община Опан

3. Разглеждане на жалба по сигнал на ПП ГЕРБ.

4. Други.

ПРИСЪСТВАХА:

1. Славка Иванова Пенкова-Тасева,
2. София Димитрова Узунова,
3. Динко Иванов Динев,
4. Илчо Господинов Русев,
5. Десислава Славова Стоянова,
6. Албена Минчева Танева – Ганчева,
7. Райна Петрова Грозева,
8. Данаила Ангелова Илева,
9. Красимира Петрова Димова.
10. Ивелина Добринова Димитрова
11. Ваня Танева Златанова.

Заседанието бе открито в 10,30 ч. от госпожа Славка Иванова Пенкова-Тасева – Председател на Комисията.

\* \* \*

ПРЕДСЕДАТЕЛ Славка Иванова Пенкова-Тасева:

Откривам днешното заседание на Общинската избирателна комисия Опан. Предлагам заседанието да протече при горепосоченият дневен ред. Има ли предложения за друг дневен ред. Няма предложения. Който е съгласен, моля да гласува.

Гласували 11 „за“. Приема се.

По **т. 1** докладва София Димитрова Узунова: Предлагам проект на решение за публикуване на упълномощени представители на ПП ВМРО – БНД в изборите за общински съветници и за кметове на 27.10.2019 г. в община Опан.

Има ли други предложения или допълнения, ако няма, който е съгласен, моля да гласува.

Гласували 11 „за“. Приема се.

Решението е с № 060-МИ.

По **т. 2** докладва Красимира Петрова Димова: Предлагам проект за на решение за замяна на членове на СИК, предложени от от ПП ВОЛЯ в община Опан.

Има ли други предложения или допълнения, ако няма, който е съгласен, моля да гласува.

Гласували 11 „за“. Приема се.

Решението е с № 061-МИ.

По **т. 3** докладва Ваня Танева Златанова: Във връзка със сигнал с вх.№ 90/25.10.2019 год. от ИВАН ГАНЧЕВ ИВАНОВ, беше установено следното:

В сигнала се сочи, че Николай Динев – Кмет на с. Пъстрен, общ. Опан и Ради Радев – Кмет на с. Тракия, общ. Опан посещават в работното си време предизборни събрания, организирани от инж. Генчо Колев в различни села на територията на общ. Опан.

ОИК – Опан изиска и получи писмено уточнение от Иван Иванов, че Николай Динев е присъствал на събрание, проведено на 19.10.2019г., организирано от инж. Генчо Колев, а Ради Радев – на събранието в с. Княжевско на 24.10.2019г. и в с. Опан – на 25.10.2019г. Желязков активно участвал с изказвания в подкрепа на кандидата Генчо Колев и раздавал брошури на дъщеря си, която е кандидат за общински съветник в общ. Стара Загора.

ОИК – Опан изиска и получи обяснения от Николай Динев и Ради Радев.

В обясненията на Динев се посочва, че е присъствал на предизборно събрание на 16.10.2019г. в с. Пъстрен на ПП ВМРО и в с. Кравино, за датата на което не си спомня. Твърди, че не е агитирал за никого в работно време.

В обясненията на Радев се посочва, че в работно време не е посещавал предизборни събрания, организирани от кандидата Генчо Колев на територията на община Опан. Не е правил агитация. За събранието на 25.10.2019г. в с. Опан е ползвал отпуск. Твърди, че не е посещавал домове и не е агитирал за никого в работно време.

ОИК – Опан изиска информация от община Опан дали Ради Радев е бил в отпуск на 25.10.2019г. Видно от получената справка от община Опан вх. № 94/26.10.2019г., същият е бил в неплатен отпуск на 25.10.2019г., заявление за който е подал на 24.10.2019г. с вх. № 94-00-1462.

Предлагам проект на решение за оставяне без уважение, като неоснователен и недоказан сигнала на Иван Ганчев Иванов против Ради Желязков Радев и Николай Динев Петков, за извършени от същите нарушения на разпоредбите на ИК. Посочените действия не осъществяват нарушения на чл. 181, ал. 3 от ИК. Същите са извършени в законоустановените срокове за предизборна агитация, допустими съгласно чл. 182, ал. 4 от ИК. Твърденията в сигнала, че посочените действия са извършени от лицата в работно време и преценката дали има нарушения на трудовата дисциплина не в компетенцията на ОИК – Опан, а е преценка на работодателя.

Има ли други предложения или допълнения, ако няма, който е съгласен, моля да гласува. Гласували 11 „за“. Приема се.

Решението е с № 062-МИ.

Колеги, преминаваме към точка „Разни“. Коментари и възражения не се направиха. Поради изчерпване на дневния ред заседанието бе закрито. (Закрито в 14,05 ч.)

ПРЕДСЕДАТЕЛ: Славка Иванова Пенкова-Тасева ……п…………..

СЕКРЕТАР: Илчо Господинов Русев ……п…………..

Протоколист: …………п……….